Title:

Kuulutatakse välja võistlus EU Datathon 2018

Text:

Euroopa Liidu Väljaannete Talitus kuulutab juba teist aastat järjest välja võistluse EU Datathon, millega tõstetakse esile ELi ja riiklike andmete seostamise potentsiaali. Võistlus kuulutati väljas mais 2018 ja finaal toimub 2. oktoobril 2018 Brüsselis.

Osalejaid kutsutakse üles välja töötama rakendusi, mis kasutavad vähemalt üht andmekogu, mille ELi institutsioonid ja asutused on teinud kättesaadavaks [ELi avatud andmete portaalis](https://data.europa.eu/euodp/en/data). Rakendused saavad võistelda ühel järgmistest teemakonkurssidest:

1. ELi avatud andmed – rohkem innovatsiooni Euroopas

2. Siseriiklik ja ELi õigus – muudame õigusaktid koostalitlusvõimelisemaks

3. ELi riigihanked – kasulikud nii kodanikele kui ka ettevõtjatele

4. Euroopa Toiduohutusamet – andmete taaskasutus ja innovatsioon

2017. aastal esmakordselt peetud võistluse raames said ELi talitused, idufirmad ja ettevõtjad suhelda, luua võrgustikke, vahetada ideid ja luua ELi avatud andmeid kasutavaid uusi rakendusi.

Euroopa Liidu Väljaannete Talituse peadirektor Rudolf Strohmeier selgitas esimese võistluse tulemusi kokku võttes järgmist: „... see näitas, kui seotud me oleme, kui seotud on meie genereeritavad andmed ning kui oluline on tunnustada selliste andmete taaskasutust ja avada selle potentsiaal“.

EU Datathoni 2018 partnerid on:

* [Euroopa Komisjoni sidevõrkude, sisu ja tehnoloogia peadirektoraadi](https://ec.europa.eu/info/departments/communications-networks-content-and-technology_en) [Euroopa andmeportaal](https://www.europeandataportal.eu/)
* [Euroopa Komisjoni informaatika peadirektoraadi](https://ec.europa.eu/info/departments/informatics_en) [ISA² programm](https://ec.europa.eu/isa2/home_en)
* [Euroopa Komisjoni siseturu, tööstuse, ettevõtluse ja VKEde peadirektoraat](http://ec.europa.eu/growth/)
* [Euroopa Toiduohutusamet](http://www.efsa.europa.eu/)
* [Euroopa õigusaktide identifikaatori (ELI) töörühm](https://eur-lex.europa.eu/eli-register/about.html)

Osalemiseks või võistluse kohta lisateabe saamiseks külastage veebisaiti:<https://publications.europa.eu/en/web/eudatathon>